<classify> Na FLORENCE SANAWA-MTWARA WANANCHI wa Mkoa wa Mtwara wamekuwa na saa zaidiya 24 ngumu tangu juzi Mamlaka ya Hali ya Hewa TMA ilipotoa tahadhari juu yakimbunga Kenneth kupiga mikoa ya kusini. Wengi wameonekana kuanza kuhama makazi yao wakitembeakando ya barabara wakielekea maeneo ya Majengo, Tandika, Mangamba, Naliendelena Uwanja wa Ndege waliyoelekezwa kwa ajili ya tahadhari. Hata hivyo baadhi wameonekana wakipuuzia taarifahizo na kuendelea kukaa kwenye makazi yao. Wengiwalioonekana kuitikia wito wa kuondoka maeneo hatarishi yakiwamo yale yamabondeni na yaliyo kando ya bahari ni wanawake na watoto. Mkuu wa Wilaya ya Mtwara, Evod Mmanda, alisemabaadhi ya wananchi wameonekana kukaidi agizo la kuchukua tahadhari jambo ambalolinaweza kuwaletea madhara. Wapo hawaamini hizi taarifa za uwepo wakimbunga, wanapaswa wajue kikitokea sio kama Mubarak ya kawaida, kinamsukumo mkubwa na kina athari kwenye majengo, ni vema tahadhari ikachukuliwa. Yapo maeneo mengi tuliyotenga, baadhi yawananchi wameitikia, lakini tunaamini wapo wazee na wagonjwa tunajitahidi iliwaweze kufika katika maeneo hayo kutokana na umbali uliopo, alisemaMmanda. Naye Moza Kazumali, mkazi wa Magomeni, Mtwara Mikindanialiyekimbilia Shule ya Msingi Majengo, alisema watu wanapaswa kuacha kudharaumaagizo ya wataalamu. Alisema kuchukua tahadhari kunaweza kuwasaidiawatu wengi kutoka katika majanga. Lazima uwe na wasiwasi, tunaona nchizingine hali inavyokuwa mbaya wanapopata majanga ya uwepo wa kimbunga, tumeonaviongozi wetu wametutahadharisha lazima tuwe makini, ubishi sio mzuri,alisema Kazumali. Michael Onesmo, mkazi wa Chuno, Manispaa ya MtwaraMikindani, alisema kufuatia taarifa hizo amelazimika kuhama kwa muda ili kuwezakujinusuru na janga la kimbunga hicho. Sisi kwakweli tumefunga nyumba, hatuwezikusikia taarifa za wataalamu tukazipuuzia, hata viongozi nao wametusihi,alisema Onesmo. Kamanda wa Zimamoto na Uokoaji, Mkoa wa Mtwara,Christina Sunga, alisema wananchi wanapaswa kukusanyika maeneo yaliyotengwa ilikutoa huduma kwa urahisi. Lengo la kuwakusanya wananchi inakuwarahisi kuwasaidia tofauti na kuwaacha kila mmoja akiishi kwake. Kila mwananchi akiwa kwake ni ngumukuwasaidia, Serikali haitaweza kumsaidia kila mmoja nyumbani kwake endapo majiyatakuwa mengi, wananchi wanapaswa kutembea pembezoni mwa nyumba ilikuwanusuru na majanga ya maji, alisema Sunga. Meneja wa Hali ya Hewa Kanda ya Kusini, Daud Amas,alisema kimbunga hicho hakitakuwa na madhara makubwa kwa kuwa kitatokea bahari kuu. Kimbunga kinapita bahari kubwa kuelekeanchini Msumbiji, kitakuwa na madhara, lakini sio makubwa sana, kimbungakitapita pembeni sio katikati, wananchi wasiwe na hofu sana, alisema Amas.  <topic>: kitaifa 